
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερικός επανακαθορισμός ορίων του αιγιαλού και δη¬ 


μιουργία ζώνης παραλίας στη θέση Μαλαγάρι Δήμου 

Σαμίων Ν. Σάμου. 1 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Λευκάδα Αγίου Κηρύκου 
Ικαρίας. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση τοπικού ρυμοτομικού σχεδίου στην εκτός 
σχεδίου πειροχή του Δήμου Διδυμότειχου (Ν. 
Έβρου) για τον καθορισμό χώρου ανέγερσης κτι¬ 
ρίων στέγασης Αξιωματικών και καθορισμός όρων 
και περιορισμών δόμησης αυτού. 3 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
διατηρητέο κτίριο που βρίσκεται εντός του ρυμοτο¬ 
μικού σχεδίου Αθηνών (Ν. Αττικής) επί των οδών 
Τσάμη Καρατάση 62 και Φωτάκου». 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 187 (1) 

Μερικός επανακαθορισμός ορίων του αιγιαλού και δη¬ 
μιουργία ζώνης παραλίας στη θέση Μαλαγάρι Δήμου 
Σαμίων Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις του άρθρου 
13 του Ν. 1078/1980 και του άρθρου 23 του Ν. 1337/ 
1983. 

2. Τις διατάξεις της παραγράφου 9 του άρθρου 1 του 
Κεφαλαίου Β’ της 0.208/181/26.4.1982 (ΦΕΚ 214/ 


1982 Β’) κοινής αποφάσεως των Υπουργών Προεδρίας 
της Κυβερνήσεως και Οικονομικών «Για την αναμόρφωση 
Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών» και του άρ¬ 
θρου 100 του Π.Δ. 284/1988. 

3. Την από 21.7.1992 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων Αμ- 
μοληψίας», που καθόρισε τα όρια αιγιαλού και παραλίας 
στην περιοχή Μαλαγάρι Δήμου Σαμίων και το από Δεκέμ¬ 
βριο 1991 με κλίμακα 1:500 τοπογραφικό διάγραμμα του 
Ρωμανού Γιοκαρίνη πολιτικού μηχανικού που θεωρήθηκε 
την 21.7.1992 από τη Διεύθυνση Τεχνικών Υπηρεσιών 
της Νομαρχίας Σάμου και συνοδεύει την έκθεση της προ- 
αναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/23/93 ΣΧ. 47/ 
11.1.1993 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 «περί διοικητικής αποκεντρώσεως», σε συν¬ 
δυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγρ. 1 του Ν. 
3200/1955 αρμοδιότητος των Νομαρχών, αντικειμένων 
τινών αρμοδιότητος του Υπουργού των Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές Αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 21.7.1992 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων Αμμοληψίας, καθώς και το από Δεκέμβριο 1991 
τοπογραφικό διάγραμμα που την συνοδεύει, το οποίο συ¬ 
ντάχτηκε από τον Ρωμανό Γ ιοκαρίνη πολιτικό μηχανικό, με 
κλίμακα 1:500 και θεωρήθηκε την 21.7.1992 από τη 
Διεύθυνση Τεχνικών Υπηρεσιών της Νομαρχίας Σάμου, 
επί του οποίου η παραπάνω Επιτροπή, με κόκκινη γραμμή 
επανακαθορίζει τα όρια του αιγιαλού στη θέση Μαλαγάρι 
Δήμου Σαμίων και με κίτρινη γραμμή τα όρια της παραλίας 
στην ίδια θέση. 

Η παρούσα απόφαση μαζί με την έκθεση και το διά- 

γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Σάμος, 11 Μαρτίου 1993 
Ο Νομάρχης 

ΚΩΝ/ΝΟΣ ΦΟΥΝΤΖΗΑΑΣ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας και 
θέσεων Αμμοληψίας για το μερικό επανακαθορισμό 
των ορίων του Αιγιαλού και Παραλίας στη θέση Μαλα- 
γάρι Δήμου Σαμίων μπροστά από την ιδιοκτησία του Εμ¬ 
μανουήλ Στραγάλα. 

Σάμος την 21.7.1992 οι υπογεγραμμένοι: 

1. Αναστάσιος Καλτεριμτζής, Προϊστάμενος της Κτημα¬ 
τικής Υπηρεσίας Σάμου, ως Πρόεδρος, 

2. Αριστομένης Σεχιώτης, Προϊστάμενος της Δ.Τ.Υ. Σά¬ 
μου, 

3. Βασίλειος Μανωλάκος, Λιμενάρχης Σάμου, ως μέλη 

αποτελούντες την Επιτροπή Καθορισμού Ορίων Αιγια- 

λού και Παραλίας και θέσεων Αμμοληψίας του άρθρου 
100 του Π.Δ. 284/1988, όπως συγκροτήθηκε με την 532/ 
15.12.1989 απόφαση Νομάρχη Σάμου, αφού συνήλθαμε 
ύστερα από πρόσκληση του Προέδρου της, μεταβήκαμε 
στην παραπάνω περιοχή για επιτόπια εξέταση και έχοντας 
υπόψη: 

1. Την από 26.8.1991 αίτηση του Εμμανουήλ Στραγάλα, 
που επισυνάπτεται με την οποία ζητάει το μερικό επανα¬ 
καθορισμό των ορίων του αιγιαλού και παραλίας στην πα¬ 
ραπάνω περιοχή, που καθορίστηκαν με την εφ. 3140/ 
21.5.1982 απόφαση Νομάρχη Σάμου. 

2. Το συνταχθέν τοπογραφικό και υψομετρικό διά¬ 
γραμμα σε μία πινακίδα υπό κλίμακα 1:500 με ημερομηνία 
Δεκέμβριος 1991 από τον Ρωμανό Γιοκαρίνη, πολιτικό μη¬ 
χανικό και ελεγμένο κατά το δυνατόν για την ορθή αποτύ¬ 
πωσή του, από το μηχανικό του Δημοσίου Αριστομένη Σε- 
χιώτη, Πολιτικό μηχανικό και θεωρημένο από τη Διεύ¬ 
θυνση Τεχνικών Υπηρεσιών Σάμου την 21.7.1992 σύμ¬ 
φωνα με το άρθρο 20 του Ν. 719/1977. 

3. Τις διατάξεις του Αν. Νόμου 2344/1940, «περί αιγια- 
λού και παραλίας», όπως τροποποιήθηκαν και ισχύουν και 


την με την εφαρμογή αυτών υπάρχουσα Δικαστηριακή και 
Διοικητική Νομολογία. 

4. Τη σχηματισθείοα αντίληψη, από την επιτόπιο εξέ¬ 
ταση, του πλάτους της βρέχόμενης ζώνης της ξηρός και 
των λοιπών συνθηκών που τελεί αυτή, όπως μορφολογία 
της περιοχής, κατάσταση ακτής, κατάσταση θαλάσσιου 
χώρου, παλίρροια και θαλάσσια ρεύματα και τις επικρα¬ 
τούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή 
μας, όπως παλαιό διαγράμματα και φωτογραφίες, αερο¬ 
φωτογραφίες της ΓΎΣ, τίτλοι ιδιοκτησίας των ομόρων 
ιδιοκτησιών, μαρτυρικές καταθέσεις ηλικιωμένων προσώ¬ 
πων και από τη συσχέτιση αυτών προκύψαντα συμπερά¬ 
σματα. 

6. Τους προβαλλόμενους λόγους στο παραπάνω αί¬ 
τημα, οι οποίοι γίνονται εν μέρει δεκτοί και ότι ο επανακα¬ 
θορισμός στο τμήμα μεταξύ των κορυφών ΚΙ 0 - ΚΙ 2 επι¬ 
βάλλεται επειδή κατά τον καθορισμό εμφιλοχώρησε 
σφάλμα (Γνωμοδότηση Ν.Σ.Κ. 82/1970). 

7. Το γεγονός, ότι μελετάται για την περιοχή αυτή να 
επεκταθεί η χερσαία ζώνη προς τη θάλασσα για την κατα¬ 
σκευή αυτοκινητοδρόμου και άλλους κοινωφελείς σκο¬ 
πούς. 

8. Την ανάγκη να τεθεί ζώνη παραλίας τουλάχιστον 10 
μέτρων, επειδή δεν εξυπηρετούνται οι σκοποί του άρθρου 
7 του Αν. Νόμου 2344/1940, επανακαθορίζει: 

Επάνω στο υποβληθέν τοπογραφικό και υψομετρικό 
διάγραμμα μερικώς: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α1 έως Α15 εξα¬ 
σφαλίζονται από σταθερά σημεία, τροποποιώντας τις κο¬ 
ρυφές Κ10 - ΚΙ 2. 

Β. Την οριογραμμή της παραλίας με συνεχή κίτρινη πο¬ 
λυγωνική γραμμή, της οποίας οι κορυφές Π1 έως Π15 
εξασφαλίζονται, επίσης από σταθερά σημεία, τροποποιώ¬ 
ντας τις κορυφές ΚΙΟ' - Κ12'. 

ΑποφαΙνεται ότι δεν υφίσταται παλαιός αιγιαλός και ότι 
στη ζώνη αιγιαλού και παραλίας υπάρχουν χτίσματα τα 
οποία δεν εξαιρούνται. 

Η Επιτροπή 

Ο Πρόεδρος 


Τα Μέλη 

Αριθ. 145 (2) 

Καθορισμός των ορίων του αιγιαλού και δημιουργία ζώνης 
παραλίας στη θέση Λευκάδα Αγίου Κηρύκου Ικαρίας. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις του άρθρου 
13 του Ν. 1078/1980 και του άρθρου 23 του Ν. 1337/ 
1983. 

2. Τις διατάξεις της παραγράφου 9 του άρθρου 1 του 
κεφαλαίου Β' της 0.208/181/26.4.1982 (ΦΕΚ 214/ 
1982 Β') κοινής αποφάσεως των Υπουργών Προεδρίας 
της Κυβερνήσεως και Οικονομικών «Για την αναμόρφωση 
Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών» και του άρ¬ 
θρου 100 του Π.Δ. 284/1988. 

3. Την από 4.6.1991 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων Αμ- 
μοληψίας», που καθόρισε τα όρια αιγιαλού και παραλίας 
στην περιοχή Λευκάδα Αγίου Κηρύκου Ικαρίας και το από 
Μάιος 1991 με κλίμακα 1:1000 τοπογραφικό διάγραμμα 
του Α. Μπρατάκου τοπογράφου μηχανικού του Ε.Ο.Τ. που 
θεωρήθηκε την 25.5.1991 από τη Διεύθυνση Τεχνικών 
Υπηρεσιών της Νομαρχίας Σάμου και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/85/93 ΣΧ. 186/ 
11.2.1993 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 «περί διοικητικής αποκεντρώσεως», σε συν¬ 
δυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγρ. 1 του Ν. 
3200/1955 αρμοδιότητος των Νομαρχών, αντικειμένων 
τινών αρμοδιότητος του Υπουργού των Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές Αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 4.6.1991 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων Αμμοληψίας, καθώς και το από Μάιος 1991 τοπο- 
γραφικό διάγραμμα που την συνοδεύει, το οποίο συντά¬ 
χτηκε από τον Α. Μπρατάκο τοπογράφο μηχανικό του 
Ε.Ο.Τ., με κλίμακα 1:1000 και θεωρήθηκε την 25.5.1991 
από τη Διεύθυνση Τεχνικών Υπηρεσιών της Νομαρχίας 
Σάμου, επί του οποίου η παραπάνω Επιτροπή, με κόκκινη 
γραμμή επανακαθορίζει τα όρια του αιγιαλού στη θέση 
Λευκάδα Αγίου Κηρύκου Ικαρίας και με κίτρινη γραμμή τα 
όρια της παραλίας στην Ιδια θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13 του Ν. 1078/1980. 

Σάμος, 27 Απριλίου 1993 
Ο Νομάρχης 

ΚΩΝ/ΝΟΣ ΦΟΥΝΤΖΗΛΑΣ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας και 

θέσεων Αμμοληψίας για τον πρώτο καθορισμό των 

ορίων του Αιγιαλού και Παραλίας στη θέση Λευκάδα 

Αγίου Κηρύκου Ικαρίας. 

Σάμος την 4.6.1991 οι υπογεγραμμένοι: 

1. Αναστάσιος Καλτεριμτζής, Προϊστάμενος της Κτημα¬ 
τικής Υπηρεσίας Σάμου, ως Πρόεδρος, 

2. Αριστομένης Σεχιώτης, Προϊστάμενος της Δ.Τ.Υ. Σάμου, 

3. Χρήστος Αποστολάκης, Λιμενάρχης Σάμου, ο οποίος 
αντικατάσταθηκε μετά τη μετάθεσή του, από τον Βασίλειο 
Μανωλάκο, Λιμενάρχης Σάμου, σύμφωνα με το άρθρο 19 
του Ν. 1599/1986, ως μέλη 

αποτελούντες την Επιτροπή Καθορισμού Ορίων Αιγια- 
λού και Παραλίας και θέσεων Αμμοληψίας του άρθρου 
100 του Π.Δ. 284/1988, όπως συγκροτήθηκε με την ΕΦ 
7221 /30.12.88 και 532/11.12.89 απόφαση Νομάρχη Σά¬ 
μου, αφού συνήλθαμε ύστερα από πρόσκληση του Προέ¬ 
δρου της, μεταβήκαμε στην παραπάνω περιοχή για επιτό¬ 
πια εξέταση και έχοντας υπόψη: 

1. Το 506446/6.3.1991 έγγραφο του ΕΟΤ, για την κατα¬ 
σκευή μαρίνας στην Ικαρία και την ανάγκη να καθορισθούν 
όρια του αιγιαλού και παραλίας στην παραπάνω περιοχή. 

2. Το συνταχθέν τοπογραφικό και υψομετρικό διά¬ 
γραμμα σε μία πινακίδα υπό κλίμακα 1:1000 με ημερομη¬ 
νία Μάιος 1991 από τον τοπογράφο μηχανικό Α. Μπρα¬ 
τάκο του Ε.Ο.Τ. και ελεγμένο κατά το δυνατόν για την 
ορθή αποτύπωσή του, από το μηχανικό του Δημοσίου Αρι¬ 
στομένη Σεχιώτη, με βαθμό ΠΕ/Α' και θεωρημένο από τη 
Διεύθυνση Τεχνικών Υπηρεσιών Σάμου την 25.5.1991 
σύμφωνα με το άρθρο 20 του Ν. 719/1977. 

3. Τις διατάξεις του Αν. Νόμου 2344/1940, «περί αιγια- 
λού και παραλίας», όπως τροποποιήθηκαν και ισχύουν και 
την με την εφαρμογή αυτών υπάρχουσα Δικαστηριακή και 
Διοικητική Νομολογία. 

4. Τη σχηματισθείσα αντίληψη, από την επιτόπιο εξέ¬ 
ταση, του πλάτους της βρέχόμενης ζώνης της ξηράς και 
των λοιπών συνθηκών που τελεί αυτή, όπως μορφολογία 
της περιοχής, κατάσταση ακτής, κατάσταση θαλάσσιου 
χώρου, παλίρροια και θαλάσσια ρεύματα και τις επικρα¬ 
τούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή μας, 
όπως παλαιό διαγράμματα και φωτογραφίες, αεροφωτογρα¬ 
φίες της ΓΥΣ, τίτλοι ιδιοκτησίας των ομόρων ιδιοκτησιών, 
μαρτυρικές καταθέσεις ηλικιωμένων προσώπων και από τη 
συσχέτιση αυτών προκύψαντα συμπεράσματα. 

6. Την ανάγκη να τεθεί ζώνη παραλίας τουλάχιστον 10 
μέτρων, επειδή δεν εξυπηρετούνται οι σκοποί του άρθρου 
7 του Αν. Νόμου 2344/1940, καθορίζει: 

Επάνω στο υποβληθέν τοπογραφικό και υψομετρικό 
διάγραμμα: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α1 έως Α23 εξα¬ 
σφαλίζονται από σταθερά σημεία. 

Β. Την οριογραμμή της παραλίας με συνεχή κίτρινη πο¬ 
λυγωνική γραμμή, της οποίας οι κορυφές Π1 έως Π23 
εξασφαλίζονται, επίσης από σταθερά σημεία. 

Αποφαίνεται, ότι στην περιοχή αυτή δεν υφίσταται πα¬ 
λαιός αιγιαλός και ότι στη ζώνη του αιγιαλού και παραλίας 
υπάρχουν κτίσματα, τα οποία δεν εξαιρούνται. 

Η Επιτροπή 

Ο Πρόεδρος Τα Μέλη 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση τοπικού ρυμοτομικού σχεδίου στην εκτός σχε¬ 
δίου πειροχή του Δήμου Διδυμότειχου (Ν. Έβρου) για 
τον καθορισμό χώρου ανέγερσης κτιρίων στέγασης 
Αξιωματικών και καθορισμός όρων και περιορισμών δό¬ 
μησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 6 (παρ. 1), 7,8 και 9 του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1, 2, 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α’ 141) και με το άρθρο 1 (παρ. 3 και 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» 
και άλλες διατάξεις» (Α’ 91). 

3. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

5. Την 52/1990 γνωμοδότηση του Δημοτικού Συμβου¬ 
λίου Διδυμοτείχου. 

6. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

7. Την 70/1993 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Περιβάλλοντος, 


Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται τοπικό ρυμοτομικό σχέδιο στην εκτός 
σχεδίου περιοχή του Δήμου Διδυμοτείχου (Ν. Έβρου) για 
τον καθορισμό χώρου ανέγερσης κτιρίων στέγασης Αξιω¬ 
ματικών, όπως φαίνεται με στοιχεία Α, Β, Γ, Δ, Ε, Ζ, Η, θ, I, 
Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Α, στο σχετικό χρωματι¬ 
σμένο πρωτότυπο διάγραμμα σε κλίμακα 1:200, που θεω¬ 
ρήθηκε απά τον Προϊστάμενο της Διεύθυνσης Τοπογρα- 
φικών Εφαρμογών με την 5744/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου 
καθορίζονται ως εξής: 

α) Μέγιστο ποσοστό κάλυψης: τριάντα τοις εκατό (30%) 
της επιφάνειας του χώρου. 

β) Συντελεστής δόμησης: εξήντα εκατοστά (0,60). 

γ) Μέγιστο επιτρεπόμενο ύψος των κτιρίων: οκτώ και 
μισό μέτρα (8,50 μ.) συμπεριλαμβανομένου και του ύψους 
της κεραμοσκεπούς στέγης μεγίστης κλίσης είκοσι πέντε 
τοις εκατό (25%) η κατασκευή της οποίας είναι υποχρεω¬ 
τική. 

δ) Ελάχιστη απόσταση των ανεγερθησομένων κτιρίων 
από τα όρια του γηπέδου: 

- από την πλευρά Λ, Μ, Ν, Ξ, Ο, Π, Ρ: δεκαπέντε μέτρα 
(15,00 μ.). 

- από την πλευρά Α, Β, Γ, Δ, Ε, Ζ, θ, Κ, Λ: πέντε μέτρα 
(5,00 μ.). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

ΑΠΟΦΑΣΕΙΣ 

Αριθ. 61212/2729 (4) 

Καθορισμός ειδικών όρων και περιορισμών δόμησης σε 
διατηρητέο κτίριο που βρίσκεται εντός του ρυμοτομι¬ 
κού σχεδίου Αθηνών (Ν. Αττικής) επί των οδών Τσάμη 
Καρατάση 62 και Φωτάκου». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/28.1.83 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α’ 9). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα σε βάρος του οικείου 
Ο.Τ.Α. 

6. Την από 8.4.93 αιτιολογική έκθεση της Δ/νσης Πολε- 
οδομικού Σχεδιασμού, Τμήμα Παραδοσιακών Οικισμών. 

7. Την από 12.4.93 (αρ. πρωτ. 60021/3170/93) απά¬ 
ντηση των ενδιαφερομένων. 

8. Τις από 15.4.93 παρατηρήσεις στις αντιρρήσεις εν- 
5ιαφερομένων της Δ/νσης Πολεοδομικού Σχεδιασμού, 
Τμήμα Παραδοσιακών Οικισμών. 

9. Το 71 Δ/20.4.93 υπηρεσιακό σημείωμα της Δ/νσης 
Πολεοδομικού Σχεδιασμού, Τμήμα Παραδοσιακών Οικι¬ 
σμών, αποφασίζουμε: 

1. Καθορίζονται ειδικοί όροι και περιορισμοί δόμησης 
στο κτίριο που βρίσκεται εντός του ρυμοτομικού σχεδίου 
Αθηνών επί των οδών Τσάμη Καρατάση 62 και Φωτάκου, 
φερόμενο ως ιδιοκτησία Μαργαρίτας θεοδωράκη και το 
οποίο έχει χαρακτηρισθεί ως διατηρητέο με την 102003/ 
7750/18.12.92 απόφαση της Γενικής Γραμματέως του 
/πουργείου Περιβάλλοντος Χωροταξίας και Δημοσίων 
Έργων «Χαρακτηρισμός ως διατηρητέων τριάντα πέντε 


(35) κτιρίων που βρίσκονται εντός του ρυμοτομικού σχε¬ 
δίου Αθηνών (περιοχή Φιλοπάππου) επί των οδών Τσάμη 
Καρατάση, Καρατζά και τις καθέτους σ’ αυτές και καθορι¬ 
σμός ειδικών όρων και περιορισμών δόμησης αυτών» (Δ' 
78/93) ως εξής: 

α. Επιτρέπεται η ανακατασκευή τμήματος του διατηρη¬ 
τέου κτιρίου στο πίσω μέρος αυτού με νέο φέροντα οργα¬ 
νισμό και παράλληλα επιτρέπεται προσθήκη κατ’ επέ¬ 
κταση μέχρι το οπίσθιο όριο της ιδιοκτησίας και η ενοποί¬ 
ησή του με το υπάρχον βοηθητικό κτίσμα στον ακάλυπτο, 
όπως φαίνεται με στοιχεία «α, β, γ, δ, ε, ζ, η, θ, ι, α» και με 
την ένδειξη «Περίγραμμα κάτοψης Ισογείου» στο σχετικό 
πρωτότυπο διάγραμμα σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 61212/2729/1993 πράξη του και αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

Το συνολικό ύψος του τμήματος αυτού δεν θα υπερβεί 
τα 6,0 μέτρα μετρούμενο από την στάθμη του πεζοδρο¬ 
μίου στο μέσον του προσώπου του τμήματος αυτού επί 
της οδού Φωτάκου. 

Εντός αυτού επιτρέπεται η κατασκευή μεσοπατώματος 
περιλαμβανόμενου στον συντελεστή δόμησης του ακινή¬ 
του. 

β. Υπεράνω του τμήματος αυτού του κτιρίου επιτρέπε¬ 
ται προσθήκη καθ’ ύψος Α' ορόφου κατά το περιγραφό- 
μενο στην προηγουμένη παράγραφο περίγραμμα, της 
οποίας το ύψος δεν θα υπερβαίνει τα 3,0 μέτρα. 

γ. Επιτρέπεται η κατασκευή εξώστη εντός του περι¬ 
γράμματος της στέγης του διατηρητέου κτιρίου, διαστά¬ 
σεων 4,50 χ 4,10 μέτρων, του οποίου η στάθμη δεν θα 
υπερβεί τα 5,80 μέτρα με αφετηρία την αναφερόμενη 
στην προηγουμένη παράγραφο (α). 

δ. Τα αρχιτεκτονικά και μορφολογικά στοιχεία της προ¬ 
σθήκης (διαστάσεις, θέσεις ανοιγμάτων, υλικά, χρώματα 
κ.λπ.) θα εναρμονίζονται με το αρχιτεκτονικό και μορφο- 
λογικό χαρακτήρα του διατηρητέου κτιρίου. 

ε. Η μελέτη θα εγκριθεί από την Επιτροπή Πολεοδομι- 
κού και Αρχιτεκτονικού Ελέγχου. 

στ. Όλες οι ρυθμίσεις θα γίνουν σύμφωνα με τις ισχύου- 
σες πολεοδομικές διατάξεις και τους όρους δόμησης της 
περιοχής. 

2. Κατά τα λοιπά εξακολουθούν να ισχύουν οι ειδικοί 
όροι και περιορισμοί δόμησης που καθορίζονται με την υπ’ 
αριθ. 102003/7750/18.12.92 απόφαση της Γενικής 
Γραμματέως Υπουργείου Περιβάλλοντος Χωροταξίας και 
Δημοσίων Έργων». 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 





